Baguio City-Dumanon iti P 2M pisos a gattad ti counterfiet drugs ti nakumpiskar ti Philippine Drug Enforcement Agency (PDEA) -Cordillera iti insayangkatda a buy-bust operation sadiay Tacay Rd. Quezon Hill, Baguio City.
Naala ti nasao a droga iti pagtaengan ti suspek a ni Erlinda Miguel, agtawen iti limapulo ket pito , tubo iti Guagua, Pampanga ken residente iti nasao a lugar.
Sigun kenni Gil Castro, Assistant Regional Director ti PDEA-Cordillera, dumanon iti tallopulo a karton ti nadikusbreda iti nasao a lugar a naglaon iti naduduma a counterfeit drugs.
Kinunana a malaksid iti daytoy ket nakumpiskarda pay nadumaduma a dangerous drugs kas iti 390 tablets ti valium brand, 715 pidaso ti 5mg diazepam tablets, 7 packs ti 10 mL nubain brand a naglaon iti 70 ampoules nga aggatad amin iti P50,000 pisos.
Kabayatanna, inkalintegan met ti suspek a ni Erlinda a nagrugi ti panaglakona kadagiti nasao a droga manipud idi pimmusay ti asawa daytoy.
patienna a makatultulong daytoy gaputa nababa laeng ti pangilakona kadagiti nakumpiskar a produkto kadagiti doctors ken pharmacy ditoy syudad ti Baguio ken probinsya ti Benguet.
Nakumpikar pay iti nasao a suspek ti 39 pidaso ti cheque nga imbayad dagiti Doktor kenkuana , 2 a deposit slips, 2000 na boodle money ken maysa a cellphone.
Iti agdama ket sumagsango daytoy iti patungpatung a kaso bayat a dagiti nakumpiskar a counterfiet ken dangerous drugs ket maiturong iti kustudiya ti Food and Drug Administration nga agserbi kas ebidensya.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn